# Ruth Moufang

Ruth Moufang (Darmstadt, 10 de gener de 1905 - Frankfurt del Main, 26 de novembre de 1977) va ser una matemàtica alemanya.
Filla del químic alemany Dr. Eduard Moufang i Else Fecht Moufang. va estudiar matemàtiques a la Universitat de Frankfurt. Al 1931 va finalitzar el seu doctorat sobre geometria projectiva dirigida per Max Dehn, i l'any següent va fer una estada d'un any a Roma. Tot seguit va tornar a Alemanya a donar classes a la Universitat de Königsberg i la Universitat de Frankfurt. La seva recerca en geometria projectiva va continuar la feina de David Hilbert. Va treballar en estructures algebraiques no associatives, on apareixen els bucles de Moufang, batejats amb aquest nom en honor seu.
Al 1933 Moufang va demostrar que el teorema de Desargue no es compleix en el pla de Cayley. Aquest pla utilitza coordenades octaves que no satisfan la propietat associativa. Aquesta connexió entre la geometria i l'àlgebra va ser estudiada prèviament per Karl von Staudt i David Hilbert. Ruth Moufang va iniciar així una nova branca de la geometria anomenada plans de Moufang.
No va obtenir permís del govern nazi per ensenyar, i va passar a treballar en la indústria privada fins al 1946, concretament al centre de recerca de les empreses Krupp. El 1946, acabada la guerra, va tornar a la universitat, sent la primera professora a la Universitat de Frankfurt.

## Referències

* ↑ Srinivasan, 1984, p. 51.
* ↑ Blunck, 2001, p. 4-16.
* ↑ Cerroni, 2004, p. 320-336.
* ↑ Tits i Weiss, 2002, p. 4 i ss.
* ↑ Pieper-Seier, 1997, p. 181 i ss.
* ↑ Ogilvie i Harvey, 2000, p. 922.

## Bibliografia

* Blunck, Andrea «Moufang-Ebenen. Ruth Moufang und ihr Beitrag zu den Grundlagen der Geometrie» (en alemany). Elemente der Mathematik, Vol. 56, Num. 1, 2001, pàg. 4-16. DOI: 10.1007/s000170050084. ISSN: 0013-6018.
* Cerroni, Cinzia «Non-Desarguian geometries and the foundations of geometry from David Hilbert to Ruth Moufang» (en anglès). Historia Mathematica, Vol. 31, Num. 3, 2004, pàg. 320-336. DOI: 10.1016/S0315-0860(03)00049-1. ISSN: 0315-0860.
* Radtke, Stefanie «Die erste Mathematikprofessorin Deutschlands. Promotionsvorhaben zu Ruth Moufang (1905-1977)» (en alemany). Mitteilungen der Deutschen Mathematiker-Vereinigung, Vol. 11, Num. 2, 2003, pàg. 50-52. DOI: 10.1515/dmvm-2003-0067. ISSN: 0947-4471.
* Srinivasan, Bhama «Ruth Moufang, 1905–1977» (en anglès). The Mathematical Intelligencer, Vol. 6, Num. 2, 1984, pàg. 51-55. DOI: 10.1007/BF03024157. ISSN: 0343-6993.
* Ogilvie, Marilyn; Harvey, Joy. «Moufang, Ruth». A: The Biographical Dictionary of Women in Science: L-Z (en anglès). Routledge, 2000, p. 922. ISBN 0-415-92038-8.
* Pieper-Seier, Irene. «Ruth Moufang (1905-1977): Eine Mathematikeren zwischen Industrie und Universität». A: Renate Tobies (ed.). Aller Männer-kultur zum Trotz (en alemany). Campus Verlag, 1997, p. 181-193. ISBN 3-593-35749-6.
* Tits, Jacques; Weiss, Richard M. Moufang Polygons (en anglès). Springer, 2002. ISBN 978-3-642-07833-0.

## Enllaços externs

* O'Connor, John J.; Robertson, Edmund F. «Ruth Moufang» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Mehrtens, H. «Moufang, Ruth». Complete Dictionary of Scientific Biography, 2008. [Consulta: 6 octubre 2021]. (anglès)
* Riddle, Larry. «Ruth Moufang». Agnes Scott College, 2017. [Consulta: 6 octubre 2021]. (anglès)
* Hammerstein, Notker. «Moufang, Ruth». Frankfurter Personenlexikon, 2016. [Consulta: 6 octubre 2021]. (alemany)
* Vaillant, Kristina. «Ruth Moufang». Goethe Universität, 2016. [Consulta: 6 octubre 2021]. (alemany)